Карл Кролов
Алея

Превод от немски: Венцеслав Константинов, —

chitanka.info

Между платаните

са наредени мебели,

та минувачите

да могат да поседнат.

Достатъчен е един стол,

и пейзажът вече е уютен!

Отстрани на пътя

гипсовите бюстове разглеждат

разпадането на предобеда.

Алеята обаче

ще поживее още малко

с шапки и очи по двойки,

които дебнат зад завесите.

Пианистът скоро ще замлъкне.

Музиката му не може да понася

жегата на пладнето,

което като синя гола фигура

изниква на асфалта.

1955

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.